Ish deputeti i PD-së, Bardh Spahia ka akuzuar kryetaren e komitetit të ekspertëve Mira Rakacolli se ka thyer rregullat anti-COVID, ndërsa kërkon shkarkimin e saj pasi shkeli masat që vetë predikon për t'u respektuar nga qytetarët. Spahia tha se Rakacolli ka marrë pjesë në një mbledhje partie ku duket qartë që ka grumbullim njerëzish , mbi 10 veta dhe pa distancë siç e kërkon ligji.
Spahia shkruan se qeveria vepron me dy standarde, ku vetë bën si të dojë dhe shkel ligjin, ndërsa qytetarët i gjobit dhe opozitën e godet .
"Para partisë nuk venë asgjë! Shkelin edhe rregullat që vetë predikojnë! Kjo është kryetarja e komitetit të ekspertëve, Mira Rakacolli në rresh të parë në një takim partie, bashkë me Elona Gjebrean, duke shkelur masat anti Covid që ka urdhëruar vetë! Pasi kuptuan se i nxorën bojën vetes, Gjebrea fshin foton! Pra ky është "reflektimi", FSHEHJA, sic bëjnë për gjithçka.
E turpshme sesi qytetarët i mbysin në gjoba, opozitën e godasin, ndërsa vetë injorojnë ligjin! Ky është shteti që ka ndërtuar Edi Rama! Ky është modeli i tij! Për vete kulaçin, për qytetarët kërbaçin!
Minimalisht Mira Rakacolli sot duhej të ishte shkarkuar nga detyra! Është e pafalshme që kryetarja e komitetit të ekspertëve për pandeminë Covid-19, të shkelë e para rregullat, për hir të partisë! Nëse një qytetar që shkel rregullat anti Covid gjobitet! Kur i shkelin këta, fshehin faktet duke fshirë fotot!
Ky model i pështirë nuk duhet duruar më! Më 25 Prill shqiptarët do zgjedhin qeverinë që u shërben, e jo atë që i gjobit ndërsa vetë është mbi ligjin", shkruan Spahia.
Sondazhi i ditës:
PS pritet të rikandidojë shumicën e kryebashkiakëve aktualë, si mendoni?
-
E drejtë
-
E gabuar
-
Nuk e di